देश का वर्तमान यथार्थ अति भयावह है जो नकली विकास से दूर रहकर जंगलों में जीवन-यापन करना चाहते हैं, उन्हें भी इसका दंश झेलना पड़ रहा है। विकास के नाम पर उन्हें उनके जंगलों से भी खदेड़ा जा रहा है। यथार्थ इन दिनों अतियथार्थ का रूप धारण किए हुए है। कवि मंगलेश डबराल ने अपनी इस अतियथार्थ की अनुभूति को ‘यथार्थ इन दिनों’ कविता में प्रकट किया है- “मैं जब भी यथार्थ का पीछा करता हूँ /.... एक आदिवासी को उसके जंगल से खदेड़ने का खाका बन चुका है / विस्थापितों की एक भीड़ / अपनी बची-खुची गृहस्थी को पोटलियों में बाँध रही है। /.... नीचे घाटी में एक दस्ता / अपने सुंदर नौजवान शरीरों पर बम और मिसाइलें बाँधे हुए है /.... यथार्थ इन दिनों बहुत ज्यादा यथार्थ है।”